Mircea Geoană
Mircea Geoană (natus Bucarestae die 14 Iulii 1959) est, machinator, legatus iuris consultus et politicorum peritus Dacoromanus et ad annum 2015 sodalis factionis Socialis Democraticae (Dacoromanice Partidul Social Democrat) est.

Munus 
Ad annum 1983 apud Universitatem Polytechnicam Bucarestensem mechanicae studebat et machinator factus est, quo munere annis 1983 - 1990 in societatibus commercialibus operam dedit. Anno 1993 studium iurisprudentiae apud Universitatem Bucarestensem finivit et iuris consultus factus est. Annis 1996 - 2000 legatus Romaniae in Civitatibus Foederatis fuit.

Cursus honorum 
Geoana, qui annis 2000 - 2004 negotiorum externorum minister fuit, anno 2004 negotiationes cum Unione Europaea ut Romania Unioni interfuisset, feliciterque duxit. Annis 2005 - 2010 Praeses factionis Socialis Democraticae erat. Tum sex menses e factione exclusus est. Die 19 Decembris 2008 Geoană etiam Senatus Romaniae praeses creatus est et ad annum 2011 mansit. Die 28 Novembris 2014 iterum e factione exclusus est, cuius candidatus Victor Ponta electionem praesidis perdiderat. Die 11 Martii 2015 novam factionem se conditurum annuntiavit nomine "Factio Sociala Romanana". Die 30 Aprilis eiusdem anni cum Factione Nationali Liberali foedus praenuntiavit.

Nexus externus 
 Mirceae Genoana pagina interretialis 
 Biographia apud situm interretialem senatus Romaniae

Notae 

Alumni Scholae et Universitatis Polytechnicae Bucarestensis
Alumni Universitatis Bucarestensis
Machinatores Romaniae
Iuris consulti
Ministri rerum externarum Romaniae
Senatores Romaniae
Praesides senatus Romaniae